**ELŐTERJESZTÉS**

**Szombathely Megyei Jogú Város Közgyűlésének 2023. október 26-i ülésére**

**Javaslat a Mesebolt Bábszínház létszámelőirányzatának módosítására**

A Mesebolt Bábszínház létszámelőirányzata a Közgyűlés 411/2022. (XII.8.) Kgy. számú határozata értelmében önkormányzati többletforrás igénybevétele nélkül 2023. január 1. napjától 2023. december 31. napjáig 0,5 fővel emelkedett, így a takarítói, valamint a karbantartói műszaki alkalmazott 4-4 órában történő foglalkoztatása a fenti időszakra vonatkozóan 6-6 órára módosult. Előzőekre tekintettel a Bábszínház intézményi-üzemeltetési létszáma a fenti időszakra vonatkozóan 1 főről 1,5 főre emelkedett.

A Bábszínház igazgatója azzal a kéréssel fordult az Önkormányzathoz, hogy a karbantartói műszaki alkalmazott foglalkoztatása 2023. november 1. napjától – határozatlan időre – 6 óráról 8 órára módosuljon, tekintettel arra, hogy a műszaki dolgozó a karbantartási munkák mellett sofőrként, díszletezőként és hangosítóként is közreműködik az előadások lebonyolításában, amely jelentős túlmunkát igényel. Az elmúlt időszakban elsajátított speciális ismeretei nélkülözhetetlenek, tekintettel arra, hogy ilyen jellegű képzés nincs az országban, így kevés a szakember.

Igazgató úr kérelmezte továbbá, hogy a takarító foglalkoztatása – határozatlan időre - 2024. január 1. napjától továbbra is 6 órában kerüljön meghatározásra, tekintettel arra, hogy a takarító látja el a ruhatárosi feladatokat, sok esetben ő végzi a jelmezek karbantartását, tisztítását is, továbbá a takarítandó felület is növekedett az elmúlt hónapokban.

A költségvetési fedezet a többletköltségek tekintetében a Bábszínház 2023. évi költségvetésében rendelkezésre áll, azonban 2024. évtől évi 2.250 eFt önkormányzati többletforrás szükséges.

Előzőek alapján javaslom a Bábszínház létszámelőirányzatának 2023. november 1. napjától 0,25, 2024. január 1. napjától pedig 0,75 státusszal – határozatlan időre – történő megemelését.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. október „ ”**

**/: Dr. Nemény András :/**

**HATÁROZATI JAVASLAT**

**…./2023. (X. 26.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Mesebolt Bábszínház létszámelőirányzata – határozatlan időre - 2023. november 1. napjától 0,25, 2024. január 1. napjától 0,75 státusszal emelkedjen, így a Mesebolt Bábszínház szakmai létszáma változatlanul 18 fő, intézményi-üzemeltetési létszáma 2023. november 1. napjától 1,5 főről 1,75 főre, 2024. január 1. napjától 1 főről 1,75 főre módosul.
2. A Közgyűlés a létszámelőirányzat módosításhoz szükséges 2.250 eFt többletforrást a Mesebolt Bábszínház 2024. évi költségvetésében biztosítja.
3. A Közgyűlés felkéri a Mesebolt Bábszínház igazgatóját, hogy a döntést követően szükséges munkáltatói és egyéb intézkedéseket tegye meg.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője,

 Kovács Géza, a Mesebolt Bábszínház igazgatója,

Vigné Horváth Ilona, a Szombathelyi Egészségügyi és Kulturális Intézmények Ellátó Szervezetének igazgatója)

**Határidő:** azonnal (1. és 3. pont vonatkozásában)

 2024. évi költségvetési rendelet elfogadása (2. pont vonatkozásában)